13. ฐานะการเงินและผลการดำเนินงาน.

13.1 ข้อมูลทางการเงินโดยสรุป :

งบการเงินเปรียบเทียบ สำหรับปี 2551 – 2553

[]

[]

[]

อัตราส่วนทางการเงิน :

อัตราส่วนทางการเงินเปรียบเทียบ สำหรับปี 2551– 2553

[]

13.2 สรุปผลการดำเนินงานและฐานะการเงินที่ผ่านมาของบริษัทฯ

ผลการดำเนินงาน (บริษัทฯ และบริษัทย่อย)

รายได้ค่าบริการ-ธุรกิจบำบัดกากอุตสาหกรรม

ตามที่บริษัทฯ ต้องหยุดดำเนินการบำบัดกากอุตสาหกรรมในส่วนหลุมฝังกลบ ที่จังหวัดสระแก้ว
เป็นการชั่วคราวเนื่องจากประสบปัญหากลุ่มผู้ชุมนุมในปี 2549
และสามารถกลับมาให้บริการได้ปกติในปี 2551-2552 ทั้งนี้ในเดือนพฤษภาคม 2553
บริษัทฯได้รับผลกระทบจากการประท้วงของมวลชนอีกครั้ง
ประกอบกับมีคำสั่งให้ระงับการให้บริการชั่วคราวจาก คำสั่งศาล จังหวัดสระแก้ว
และกรมโรงงานอุตสาหกรรม โดยปัจจุบันปี 2554 อยู่ระหว่างการปรับปรุงแก้ไข ทำให้รายได้ในปี
2551 – 2553 มีรายได้เท่ากับ 187.68 ล้านบาท 232.12 ล้านบาท และ 117.39 ล้านบาท
ตามลำดับ

จากรายได้ที่ลดลงอย่างมากในปี 2553 คิดเป็น ร้อยละ 49.42 บริษัทฯ
จึงเร่งดำเนินการปรับปรุงแก้ไขและจะขออนุญาตกลับมาให้บริการได้ตามกำหนดที่กรมโรงงานอุตสาหกรรม
ได้อนุมัติระยะเวลาการปรับปรุงแก้ไขให้แล้วเสร็จภายในวันที่ 13 พฤษภาคม 2554

รายได้จากการขาย- ธุรกิจหล่อหลอมอลูมิเนียม

บริษัทฯ มีรายได้จากการขายอลูมิเนียม ในปี 2552 เท่ากับ 94.98 ล้านบาท
มีรายได้จากการขายอลูมิเนียม ในปี 2553 เท่ากับ 139.37 ล้านบาท เพิ่มขึ้น 44.39 ล้านบาท
คิดเป็นลดลงร้อยละ 46.74

จากรายได้ที่เพิ่มขึ้นดังกล่าว สืบเนื่องมาจากอุตสาหกรรมยานยนต์
ซึ่งเป็นกลุ่มลูกค้าหลักของบริษัทย่อยดังกล่าว มียอดสั่งซื้อเพิ่มขึ้นตามสภาวะเศรษฐกิจที่เติบโตขึ้นในปี
2553

ต้นทุนบริการ-ธุรกิจบำบัดกากอุตสาหกรรม

บริษัทฯ มีต้นทุนค่าบริการในปี 2552 เท่ากับ 214.26 ล้านบาท มีต้นทุนค่าบริการในปี 2553
เท่ากับ 151.77 ล้านบาท ลดลง 62.49 ล้านบาท หรือคิดเป็นการลดลง ร้อยละ 29.16

ซึ่งต้นทุนที่ลดลงดังกล่าว โดยต้นทุนที่ลดลงเกิดจากการหยุดให้บริการหลักชั่วคราวจากปัญหาข้างต้น
โดยต้นทุนหลักประกอบด้วย ค่าหลุมฝังกลบตัดจ่าย ปูนซีเมนต์ เคมีภัณฑ์ ค่าน้ำมันและค่าขนส่ง

ต้นทุนบริการ-ธุรกิจหล่อหลอมอลูมิเนียม

บริษัทฯ มีต้นทุนค่าบริการในปี 2552 เท่ากับ 102.11 ล้านบาท, มีต้นทุนค่าบริการในปี 2553
เท่ากับ 116.69 ล้านบาท เพิ่มขึ้น 14.58 ล้านบาท คิดเป็นเพิ่มขึ้นร้อยละ 14.27
ซึ่งต้นทุนที่เพิ่มขึ้นสืบเนื่องจากการเพิ่มปริมาณการผลิตตามคำสั่งซื้อจากลูกค้าที่เพิ่มขึ้นตามอุตสาหกรรมรถยนต์ซึ่งเป็นลูกค้าหลักของบริษัทย่อย

กำไรสุทธิ

จากงบการเงินรวมในปี 2552 บริษัทฯและบริษัทย่อย มีผลขาดทุน 397.82 ล้านบาท , ในปี 2553
บริษัทฯและบริษัทย่อย มีผลขาดทุน 280.71 ล้านบาท ขาดทุนลดลง 117.11 ล้านบาท
หรือคิดเป็นขาดทุนลดลง ร้อยละ 29.44 ซึ่งผลขาดทุนในปี 2552
มาจากผลขาดทุนจากการด้อยค่าส่วนเกินเงินลงทุนสูงกว่ามูลค่ายุติธรรม เท่ากับ 31.58 ล้านบาท,
ขาดทุนจากการด้อยค่าสิทธิการใช้ความชำนาญทางเทคนิค เท่ากับ 155.25 ล้านบาท และ
ขาดทุนจากการด้อยค่าเงินจ่ายล่วงหน้าค่าทรัพย์สิน เท่ากับ 100.51 ล้านบาท รวม 287.34
โดยในปี 2553 มีผลขาดทุนจากการด้อยค่าในทรัพย์สินเพียง 80.00 ล้านบาท เท่านั้น

อัตราผลตอบแทนผู้ถือหุ้น

ในปี 2553 บริษัทฯ และบริษัทย่อย มีอัตรากำไร (ขาดทุน) ต่อหุ้นขั้นพื้นฐานเท่ากับ -23%
ลดลงจากปี 2552 ซึ่งมีอัตราผลตอบแทนผู้ถือหุ้น เท่ากับ -40 %
สืบเนื่องมาจากผลขาดทุนจากการด้อยค่าเงินในโครงการต่าง ๆ ของปี 2552 ที่มีจำนวนมากกว่าปี
2553

ฐานะการเงิน (บริษัทฯ และบริษัทย่อย)

สินทรัพย์

ในปี 2553 บริษัทและบริษัทย่อยมีสินทรัพย์หมุนเวียน 48.53 ล้านบาท และมีสินทรัพย์ไม่หมุนเวียน
715.39 ล้านบาท รวมสินทรัพย์ทั้งหมด 763.91 ล้านบาท ในสินทรัพย์หมุนเวียนปี 2553
มีเงินสดและรายการเทียบเท่าเงินสดเท่ากับ 1.55 ล้านบาท หรือคิดเป็นเงิน 1.97 %
ของสินทรัพย์หมุนเวียนทั้งหมด

บริษัทและบริษัทย่อยจะให้เครดิตเทอมแก่ลูกค้าเป็นเวลา 30-60 วัน
และมีนโยบายการตั้งสำรองค่าเผื่อหนี้สงสัยจะสูญสำหรับลูกค้าที่คาดว่าจะเป็นหนี้สูญด้วย ณ วันที่ 31
ธันวาคม 2553 บริษัทมีลูกหนี้การค้ารวม 35.99 ล้านบาท ประกอบด้วยเช็คลูกค้ารับล่วงหน้า
2.43% ลูกหนี้ที่ยังไม่ถึงกำหนดชำระ 44.91 % ลูกหนี้ที่ค้างชำระแต่ไม่เกิน 90 วัน 34.44 %
ที่เหลือเป็นลูกหนี้ที่ค้างชำระเกิน 90 วัน อีก 18.22 % ณ วันที่ 31 ธันวาคม 2552 บริษัทฯ
และบริษัทย่อยมีค่าเผื่อหนี้สงสัยจะสูญต้นงวด จำนวน 1.45 ล้านบาท ตั้งเพิ่มระหว่างงวด จำนวน
9.29 ล้านบาท รวมเป็นค่าเผื่อหนี้สงสัยจะสูญปลายงวด เท่ากับ 10.74 บาท

สภาพคล่อง (บริษัทฯ และบริษัทย่อย)

ในปี 2553 บริษัทฯ และบริษัทย่อยมีเงินสดและรายการเทียบเท่าเงินสดปลายงวด เท่ากับ 1.55
ล้านบาท โดยมีการเปลี่ยนแปลงในกระแสเงินสดระหว่างปี ดังนี้

กระแสเงินสดได้มาจากการดำเนินงาน 27.33 ล้านบาท

กระแสเงินสดใช้ไปจากการลงทุน 34.51 ล้านบาท

กระแสเงินสดได้มาจากการจัดหาเงิน 2.51 ล้านบาท

ในปี 2553 บริษัทฯ และบริษัทย่อย มีอัตราส่วนสภาพคล่องเท่ากับ 0.81 เท่า
ระยะเวลาเก็บหนี้เฉลี่ย เท่ากับ 58.04 วัน สำหรับความสามารถในการชำระดอกเบี้ยของบริษัทฯ
และบริษัทย่อย เท่ากับ -10.17 เท่า

หนี้สิน

ในปี 2553 บริษัทฯ และบริษัทย่อย มีอัตราหนี้สินรวมต่อส่วนของผู้ถือหุ้นรวม เท่ากับ 0.96 เท่า
ลดลงจากปี 2552 ซึ่งมีอัตราหนี้สินรวมต่อส่วนของผู้ถือหุ้นรวม เท่ากับ 1.43 เท่า

ส่วนของผู้ถือหุ้น

ณ วันที่ 31 ธันวาคม 2553 บริษัทฯ และบริษัทย่อยมีส่วนของผู้ถือหุ้น 389.01 ล้านบาท ลดลง
40.71 ล้านบาท คิดเป็น 9.47 % จาก วันที่ 31 ธันวาคม 2552 ซึ่งมีส่วนของผู้ถือหุ้น 429.72
ล้านบาท

13.3 ปัจจัยที่อาจมีผลต่อการดำเนินงานหรือฐานะการเงินในอนาคต

การเติบโตของปริมาณกากอุตสาหกรรมอย่างต่อเนื่อง

ณ ปัจจุบัน จำนวนกากอุตสาหกรรมในประเทศไทย
มีจำนวนมากกว่ากำลังการผลิตรวมของผู้ให้บริการและเนื่องจากปัจจุบันมีผู้ให้บริการน้อยราย
จึงทำให้ผู้ให้บริการมีอำนาจในการกำหนดราคาค่าบริการ
ซึ่งในอนาคตจำนวนกากอุตสาหกรรมคาดว่าจะมีการเติบโตอย่างต่อเนื่อง
จากการขยายตัวของอุตสาหกรรมภายในประเทศ
และประกอบกับการควบคุมดูแลของหน่วยงานภาครัฐที่จะเข้มงวดมากขึ้นจะส่งผลให้ผู้ประกอบการเปลี่ยนจากการบำบัดที่ไม่ถูกต้องมาเป็นการว่าจ้างผู้ให้บริการที่ได้รับการรับรองมากขึ้นจะทำให้บริษัทฯ
มียอดขายที่เติบโตอย่างต่อเนื่อง

13.4 ค่าตอบแทนผู้สอบบัญชี

ในปี 2553 ค่าตอบแทนที่บริษัทฯ และบริษัทย่อย จ่ายให้สำนักงานผู้สอบบัญชี แยกตามลักษณะดังนี้

ค่าตอบแทนจากการสอบบัญชี (Audit fee)

[]

ค่าตอบแทนอื่น (Non-Audit fee) ซึ่งได้แก่

-   การตรวจสอบพิเศษ (Special Audit) การตรวจสอบรายการการลงทุนในโครงการต่าง ๆ

-   การตรวจสอบอื่น ๆ ---ไม่มี ---